
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL PIRKIMO KOMISIJOS SUDARYMO IR JOS DARBO REGLAMENTO PATVIRTINIMO

2021 m. rugpjūčio        d.  Nr. AG-
Šakiai

	Vadovaudamasis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, Nekilnojamųjų daiktų pirkimo Šakių rajono savivaldybės vardu tvarkos aprašu, patvirtintu Šakių rajono savivaldybės tarybos 2020 m. balandžio 24 d. sprendimu Nr. T-140 „Dėl Nekilnojamųjų daiktų pirkimo Šakių rajono savivaldybės vardu tvarkos aprašo patvirtinimo“, Šakių rajono savivaldybės tarybos 2021 m. liepos 30 d. sprendimu Nr. T-246 „Dėl pritarimo įsigyti nekilnojamąjį turtą Šakių rajono savivaldybės nuosavybėn“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 23.2 papunkčiu bei Šakių rajono savivaldybės mero 2021 m. balandžio 7 d. potvarkio Nr. MAK-11 „Dėl kasmetinių atostogų suteikimo Dainiui Grincevičiui“ 2 punktu,
	1. Sudarau Pirkimo komisiją nekilnojamojo turto, esančio Šakių r. sav., Kidulių sen., Kukarskės k., Nemuno g. 136, pirkimo procedūroms organizuoti ir atlikti:
	Daiva Subačienė – rajono savivaldybės administracijos Teisės, personalo ir civilinės metrikacijos skyriaus vedėjos pavaduotoja (komisijos pirmininkė),
	Sonata Gruzdaitienė – rajono savivaldybės administracijos Biudžeto, turto ir strateginio planavimo skyriaus vyriausioji specialistė (komisijos pirmininkės pavaduotoja),
	Irmunda Čepulionienė	 – rajono savivaldybės administracijos Biudžeto, turto ir strateginio planavimo skyriaus vyriausioji specialistė (komisijos sekretorė),
	Edita Macevičiūtė-Orentienė – rajono savivaldybės administracijos Socialinės paramos skyriaus vyresnioji specialistė,
	Vytautas Mauza – rajono savivaldybės administracijos Ūkio, architektūros ir investicijų skyriaus vyriausiasis specialistas.
	2. Tvirtinu Pirkimo komisijos darbo reglamentą (pridedama).
Šis įsakymas per vieną mėnesį nuo jo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktoriaus pavaduotojas,
pavaduojantis administracijos direktorių					Redas Juškaitis

